Diari Oficial de la Generalitat Valenciana


Sumari del DOGV 4871, del 27-10-2004 (2004/10949)

ORDRE de 26 d'octubre de 2004, de la Conselleria d'Agricultura, Pesca i Alimentació, per la qual es suspén la convocatòria d'ajudes per a les inversions en la millora de les condicions de transformació i comercialització dels productes agraris, silvícoles, pesquers i de l'alimentació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4871

Data del DOGV
:   27-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10419


Data del document
:   26-10-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * formulari
    * indústria alimentària
    * indústria pesquera
    * FEOGA
    * IFOP
    * comercialització
    * impacte ambiental
    * transformació alimentària
    * ajuda a l'agricultura
    * suport econòmic
    * silvicultura
    * indústria agrària
    * ajuda pública

ORDRE de 26 d'octubre de 2004, de la Conselleria d'Agricultura, Pesca i Alimentació, per la qual es suspén la convocatòria d'ajudes per a les inversions en la millora de les condicions de transformació i comercialització dels productes agraris, silvícoles, pesquers i de l'alimentació. [2004/10550]
  
Per a la mesura 1.2 del marc de suport comunitari 2000/2006, relatiu a la millora de la transformació i comercialització dels productes agrícoles, s'establia un finançament per a les ajudes a les inversions, en este període, de 239.184.998 euros, cofinançades pel Fons Europeu d'Orientació i Garantia Agrària, FEOGA, i les administracions de l'Estat i de la Generalitat Valenciana. Així mateix, per a les ajudes a les inversions en l'esmentat període destinades al sector pesquer es van destinar 6.330.071 euros, cofinançats per l'Instrument Financer d'Orientació de la Pesca, IFOP, i per les administracions de l'Estat i de la Generalitat Valenciana.
  
Estes ajudes s'instrumenten a través de l'Ordre de 12 de març de 2001, de la Conselleria d'Agricultura, Pesca i Alimentació (DOGV núm. 3.966, de 26 de març de 2001; correcció d'errors d'esta publicats en el DOGV núm. 3.992, de 4 de març de 2001), i Ordres de 4 de març de 2002 (DOGV núm. 4.215, de 22 de març de 2002), 14 de novembre de 2003 (DOGV núm. 4.390, de 2 de desembre de 2003), i 20 de febrer de 2004 (DOGV núm. 4.724, d'1 d'abril de 2004), de l'esmentada Conselleria, que complementen o modifiquen la primerament citada de 2001.
  
Com a conseqüència de l'eficient gestió dels Fons FEOGA realitzada per la Conselleria, superant els limits establits per a la mitat del període de programació financera, la dotació inicial s'ha vist incrementada en 81.122.360 euros, amb fons procedents de la reserva d'eficàcia i de la reprogramació del POICV. No obstant, al finalitzar l'any 2003, ja s'havien compromés 972.434.442,22, el que suposa el 82,81% del que establix el marc de suport comunitari ja incrementat, però el número tan elevat de sol·licituds d'ajudes a les inversions en la indústria agroalimentària presentades ascendix a 270 amb un import global d'inversió auxiliar que s'eleva a 835.847.686,26 euros per la qual cosa, atendre totes estes peticions suposaria disposar d'uns recursos econòmics molt superiors a les disponibilitats reals i, per això, és necessari suspendre l'admissió de noves sol·licituds.
  
De la mateixa manera, en les ajudes destinades al sector pesquer i en les finançades exclusivament amb fons propis de la Generalitat Valenciana, també les sol·licituds superen àmpliament les dotacions disponibles.
  
Es contempla l'eventualitat de poder atendre, a càrrec de les disponibilitats que puguen habilitar-se en el pressupost de la Generalitat Valenciana per a l'any 2005, les sol·licituds d'ajuda amb dret a ser reconsiderades en el pròxim exercici però, en este cas, d'acord amb les condicions i requisits que s'establisquen en el seu moment, que garantisquen un tancament just i efectiu del règim d'ajudes, amb fons propis de la Generalitat Valenciana, a la concessió del qual ja va donar conformitat la Comissió de la Comunitat Europea.
  
En conseqüència, a proposta del director general de Producció i Comercialització Agrària, en exercici de les facultats que tinc atribuïdes,
  
ORDENE
  
Article 1
  
1. Se suspén, fins que s'establisca una nova regulació de les ajudes comunitàries, el règim d'admissió de noves sol·licituds d'ajudes a les inversions en la transformació i comercialització de productes agraris, silvícoles i de l'alimentació, previstes en els Reglaments (CE) 1257/1999, 1260/1999, 1750/1999, 2603/1999 i 2075/2000, en el Reial Decret 117/2001 i en el capítol II de l'Ordre, de la Conselleria d'Agricultura, Pesca i Alimentació, de 12 de març de 2001.
  
2. Així mateix, se suspén l'admissió de noves sol·licituds d'ajudes a les inversions a la comercialització en destinació i a la transformació dels productes de la pesca i de l'aqüicultura, previstes en els Reglaments (CE) 1263/1999 i 2792/1999, en el Reial Decret 3448/2000 i en el capítol III de l'Ordre, de la Conselleria d'Agricultura, Pesca i Alimentació, de 12 de març de 2001.
  
3. Igualment, se suspén l'admissió de noves sol·licituds d'ajudes, amb càrrec exclusivament als fons propis de la Generalitat Valenciana, a les inversions en millora de les condicions de transformació i comercialització de productes agraris, silvícoles, pesquers i alimentaris establides en el capítol IV de l'Ordre, de la Conselleria d'Agricultura, Pesca i Alimentació, de 12 de març de 2001.
  
Article 2
  
1. Les suspensions disposades en l'article anterior s'aplicaran a les sol·licituds d'ajudes que siguen denegades en la convocatòria 2004 pel motiu d'insuficiència de crèdit i que, de conformitat amb el que establix l'article 18.5 de l'Ordre esmentada de 12 de març de 2001, podrien ser reconsiderades en la convocatòria de l'exercici següent.
  
2. Excepcionalment, en el cas que el pressupost de la Generalitat Valenciana, per a l'any 2005, incloga la dotació pressupostària corresponent, amb este objecte, les esmentades sol·licituds podran ser reconsiderades en el pròxim exercici, d'acord amb el règim que s'establisca mitjançant l'ordre i que es dictarà per esta Conselleria d'Agricultura, Pesca i Alimentació.
  
DISPOSICIONS FINALS
  
Primera
  
Es faculta el director general de Producció i Comercialització Agrària per a dictar les normes necessàries per al desenvolupament i compliment de la present ordre.
  
Segona
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 d'octubre de 2004
  
El conseller d'Agricultura, Pesca i Alimentació